CELEX: 62018CA0025
Language: hu
Date: 2019-05-08 00:00:00
Title: C-25/18. sz. ügy: A Bíróság (első tanács) 2019. május 8-i ítélete (az Okrazhen sad — Blagoevgrad [Bulgária] előzetes döntéshozatal iránti kérelme) — Brian Andrew Kerr kontra Pavlo Postnov, Natalia Postnova (Előzetes döntéshozatal — Polgári ügyekben folytatott igazságügyi együttműködés — Joghatóság, valamint a határozatok elismerése és végrehajtása polgári és kereskedelmi ügyekben — 1215/2012/EU rendelet — A 7. cikk (1) bekezdésének a) pontja — Szerződésekre vonatkozó különös joghatóság — Szerződéssel kapcsolatos ügy fogalma — Az ingatlan-tulajdonostársak közgyűlésének határozata — A tulajdonostársak azon kötelezettsége, hogy a társasházi költségvetés részére megfizessék az e határozatban meghatározott éves hozzájárulásokat — E kötelezettség teljesítése iránti kereset — A szerződéses kötelezettségekre alkalmazandó jog — 593/2008/EK rendelet — A 4. cikk (1) bekezdésének b) és c) pontja — A „szolgáltatási szerződés” és az „ingatlannal kapcsolatos dologi jogra vonatkozó szerződés” fogalma — Az ingatlan-tulajdonostársak közgyűlésének az ingatlan közös részeinek fenntartási költségeivel kapcsolatos határozata)

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/11
            
         
      A Bíróság (első tanács) 2019. május 8-i ítélete (az Okrazhen sad — Blagoevgrad [Bulgária] előzetes döntéshozatal iránti kérelme) — Brian Andrew Kerr kontra Pavlo Postnov, Natalia Postnova
      (C-25/18. sz. ügy) (1)
      
      (Előzetes döntéshozatal - Polgári ügyekben folytatott igazságügyi együttműködés - Joghatóság, valamint a határozatok elismerése és végrehajtása polgári és kereskedelmi ügyekben - 1215/2012/EU rendelet - A 7. cikk (1) bekezdésének a) pontja - Szerződésekre vonatkozó különös joghatóság - Szerződéssel kapcsolatos ügy fogalma - Az ingatlan-tulajdonostársak közgyűlésének határozata - A tulajdonostársak azon kötelezettsége, hogy a társasházi költségvetés részére megfizessék az e határozatban meghatározott éves hozzájárulásokat - E kötelezettség teljesítése iránti kereset - A szerződéses kötelezettségekre alkalmazandó jog - 593/2008/EK rendelet - A 4. cikk (1) bekezdésének b) és c) pontja - A „szolgáltatási szerződés” és az „ingatlannal kapcsolatos dologi jogra vonatkozó szerződés” fogalma - Az ingatlan-tulajdonostársak közgyűlésének az ingatlan közös részeinek fenntartási költségeivel kapcsolatos határozata)
      (2019/C 230/12)
      Az eljárás nyelve: bolgár
      
         A kérdést előterjesztő bíróság
      
      Okrazhen sad — Blagoevgrad
      
         Az alapeljárás felei
      
      
         Felperes: Brian Andrew Kerr
      
         Alperesek: Pavlo Postnov, Natalia Postnova
      
         Rendelkező rész
      
      
                  1)
               
               
                  A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2012. december 12-i 1215/2012/EU európai parlamenti és tanácsi rendelet 7. cikke (1) bekezdésének a) pontját úgy kell értelmezni, hogy a társasházi tulajdonostársak meghatározott jogok gyakorlása céljából jogszabállyal létrehozott, jogi személyiséggel nem rendelkező közgyűlése által a tagjainak többségi szavazatával elfogadott, azonban a társasház összes tagjára kötelező erejű határozatból eredő fizetési kötelezettséggel kapcsolatos jogvitát a szerződéssel kapcsolatos ügy e rendelkezés értelmében vett fogalmába tartozónak kell tekinteni.
               
            
                  2)
               
               
                  A szerződéses kötelezettségekre alkalmazandó jogról szóló, 2008. június 17-i 593/2008/EK európai parlamenti és tanácsi rendelet („Róma I”) 4. cikke (1) bekezdésének b) pontját úgy kell értelmezni, hogy az olyan jogvitát, mint amely az alapügyben szerepel, és amely a társasház tulajdonostársi közgyűlésének határozatból eredő, ezen ingatlan közös részeinek fenntartási költségeire vonatkozó fizetési kötelezettséggel kapcsolatos, az e rendelkezés értelmében vett szolgáltatási szerződéssel kapcsolatos jogvitának kell tekinteni.
               
            
         (1)  HL C 112., 2018.3.26